Il-Kap tal-PN Adrian Delia permezz ta’ post fuq Facebook ħabbar li missieru reġa’ rritorna lura lejn id-dar. Dan wara li għamel perjodu l-isptar jirċievi l-kura medika. Adrian Delia ħa l-opportunità li jirringrazzja lil dawk kollha li ħadu ħsiebu fl-isptar Mater Dei u kif ukoll lil dawk kollha li ħasbu fit-talb għall-missieru. Adrian Delia qal li missieru ħareġ mill-isptar bi spirtu pożittiv u lest li jegħleb kull sfida li hemm quddiemu. Huwa qal li issa missieru mill-ġdid jinsab fil-ġnien li hu tant iħobb.